《秋怀次黄仲甄韵》
宋代·李流谦

畏日全无客到门，一溪閒与白鸥分。
绕楼山色时时见，抱叶蝉声处处闻。
战罢碁枰无宿恨，梦回茗碗有殊勋。
力田尚可持门户，我欲归耕谷口云。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。